Julkinen lausunto

**TYÖSUHDEKEKSINTÖLAUTAKUNTA LAUSUNTO 1/2011**

Hakija Työntekijä A

Vastapuoli Työantaja B

Asia Vanhentuminen

Vireille 17.02.2011

Annettu 17.05.2011

SELOSTUS ASIASTA

Työntekijä A on kehitystyön tuloksena vuosina 1989 - 1993 tehnyt keksinnön X. Keksinnöstä on ilmoitettu työnantajalle kesäkuussa 1993. Keksinnön arvosta ei ole sovittu työnantajan ja keksijöiden kesken. Keksintökorvausta ei ole suoritettu. Keksintöön on myönnetty patentti 26.08.1996.

A on pyytänyt työsuhdekeksintölautakunnalta kannanottoa seuraaviin kysymyksiin:

1) Onko oikeudenmukaista, että B on jättänyt vastaamatta A:n yhteydenottoon koskien erityispalkkion maksamista?

2) Mikä olisi oikeudenmukainen tapa määritellä keksinnön arvo kaikkien keksintöä koskevien tietojen ollessa yhtiön hallussa, kun taas keksijöillä ei kaikkia tietoja ole?

3) Onko B:n työsuhdekeksintöihin liittyvä toimintaohje yksiselitteinen?

B on antanut työsuhdekeksintölautakunnan pyytämän vastineen.

TYÖSUHDEKEKSINTÖLAUTAKUNNAN LAUSUNTO

Työsuhdekeksintölain 7 §:n 3 momentin mukaan, jollei korvauskannetta ole pantu vireille kymmenen vuoden kuluessa siitä, kun työnantaja on ilmoittanut ottavansa oikeuden keksintöön, kanneoikeus on menetetty. A ei ole pannut korvauskannetta vireille edellä mainitussa ajassa. Milloin keksintöön on haettu patenttia, kanne voidaan kuitenkin aina panna vireille vuoden kuluessa patentin myöntämisestä.

Työsuhdekeksintölautakunta toteaa esitetyn selvityksen perusteella, A:n vuonna 1993 tekemään keksintöön on työnantajan toimesta haettu patentti, joka on myönnetty 26.08.1996.

Korvauskannetta ei ole pantu vireille edellä selostetun työsuhdekeksintölain 7 §:n 3 momentin edellyttämässä kymmenen vuoden määrä ajassa. Korvauskannetta ei ole myöskään ole pantu vireille vuoden kuluessa patentin myöntämisestä.

Työsuhdekeksintölautakunta toteaa keksijöiden näin ollen menettäneen kanneoikeutensa.

Muilta osin A:n kysymyksiin vastaaminen ei kuulu työsuhdekeksintölautakunnan toimivaltaan.

Eero Mantere Leena Lehtonen

puheenjohtaja sihteeri

Asian ratkaisuun ovat osallistuneet: Eero Mantere, Marja-Leena Mansala, Mari Komulainen, Piia Vuoti, Tiina Aitlahti, Mikko Raassina, Ralf Forsen ja Christina Karlia-Palomäki. Ratkaisu on yksimielinen.